	Само на няколко метра, на завоя под пътя минаваше малко поточе в бетонна тръба. Придвижи се като заличаваше следите си, доста трудно се напъха в тръбата и се зарови в тинята и чакъла. Остави включени само пасивните сензори. При нападение можеше да използва единствено двигателните си агрегати и енергийните си мощности, понеже оръжията бяха празни — нямаше боен ресурс. Включи таймер за дълъг престой с прекъсване при нападение и замря.